recursal/SuperWikiNEXT-32B huggingface dataset:
**Artistelekto**, **aŭdicio** aŭ iam ankaŭ **rolulelekto**, iuj proponas ankaŭ la Esperantigon **kastingo** (rekte de la angla *casting*), estas elekta konkurso, dum kiu estas elektataj aktoroj, dancistoj, kantistoj, muzikistoj aŭ modeloj por konkreta filmo aŭ spektaklo.

**Kat-kastingo** &#151; rolulelekto pri nigraj katoj por hororfilmo, Los Angeles, 1961

Elekto por spektaklo aŭ enscenigo
---------------------------------

Inter la kriterioj staras unuavice la artismaj kapabloj de la kandidatoj (roli, danci, kanti, muziki), poste la korpaj kvalitoj. Do temas pri unua taŭgprovo. Ĉe manekenoj gravas juneco kaj bela staturo, ĉe aktoroj taŭgeco por konkreta rolo. Ofte oni bezonas personon eĉ maljunan, dikan, malbelan. Do la rolulo estas elektata laŭ siaj sekso, aĝo, raso, etno, koloro de haŭto, koloro de haroj, alto, pezo, fototaŭgeco. Ofte decidas ankaŭ aliaj kvalitoj (scio de fremdaj lingvoj, kapablo ŝofori, spertoj pri bestoj, antaŭaj spertoj pri filmado). Kutime la reĝisoroj klopodas akiri por siaj filmoj la plej famajn stelulojn, kiuj certigos altan kvaliton kaj ankaŭ intereson de la publiko, sed en certaj kazoj ili intence elektas aktoron nekonatan, por ke la publiko spektu la heroon de la rakonto, ne la faman vizaĝon.

En la unua renkonto de la elektado oni donas ŝancon al ĉiuj aliĝintaj kandidatoj, sed necesas senkompate elimini ĉiujn maltaŭgajn. Por la dua elektado estas revokitaj nur la plej taŭgaj konkursantoj, inter kiuj poste okazas rivala lukto. Ĉe filmo kaj fotado gravas ankaŭ ekzamenoj antaŭ la kamerao, ĉar ne ĉiu vizaĝo estas fototaŭga kaj la teatra aktora stilo, kiu aspektas nature sur la scenejo, en filmo impresas afekte. La lastaj renkontoj okazas ĉe la finalo aŭ duonfinalo, dependas de la nombro da kandidatoj.

La finan decidon faras la faka ĵurio, precipe la reĝisoro kun siaj asistantoj.

Artistelekta spektaklo
----------------------

Relative novdataj (ekde ĉ. 2000) pli kaj pli ofte vidiĝas televidaj spektakloj, kie la artistelektado mem ĉefrolas kaj malpli la celo de la elektado. La elektado okazas publike kaj iam la spektantoj rajtas kunvoĉdoni. Evidente, tiuspeca publika artistelekto limas jam puran konkurson, se la kastingo mem estiĝas jam la ĉefa spektaklo. Per tia spektaklo troviĝis tamen la kantisto Paul Potts en la Brita kastingspektaklo *Britain’s Got Talent* de la televida kanalo ITV.

Aliflanke renoma komponisto kiel Andrew Lloyd Webber jam okazigis televide publikan artistelekton por la ĉefroloj en muzikaloj siaj.

Referencoj
----------

1. ↑  Gajnoj (kaj premiaj, kaj monaj) de steluloj, interalie de Paul Potts
2. ↑  Andrew Lloyd Weber elektas artistojn ĉe BBC
3. ↑  Andrew Lloyd Weber elektas artistojn ĉe ITV1

* Kategorio Artistelekto en la Vikimedia Komunejo (Multrimedaj datumoj)
**Endre Gertler,** laŭ hungarlingve kutima nomordo **Gertler Endre** estis hungara violonisto, altlerneja instruisto. Lia persona nomo en Belgio estis *André*, lia frato estis Viktor Gertler.

Endre Gertler  naskiĝis la 26-an de julio 1907 en Budapeŝto, li mortis la 23-an de julio 1998 en Bruselo.

Biografio
---------

Endre Gertler aĝis 6, kiam li komencis violonadi. Li akiris diplomon en Muzikarta Altlernejo Ferenc Liszt en 1925. Liaj plej gravaj instruistoj estis József Bloch, Jenő Hubay, Leó Weiner kaj Zoltán Kodály. Li komencis la koncertkarieron jam dum la studentaj jaroj ekde 1920. En 1928 li translokiĝis al Bruselo, kie li ricevis pliajn lecionojn de Eugène Ysaÿe. En 1931 li fondis violonorkestron, ili recitalis ĝis 1951 tutmonde. Krom la koncertado li ankaŭ instruis 3 jardekojn ekde 1940 en la reĝa konservatorio de Bruselo. Li instruis ankaŭ inter 1954-1959 muzika altlernejo de Kolonjo kaj ekde 1964 en simila lernejo de Hannover. Baldaŭ li gvidis kursojn, eĉ ankaŭ en Hungario.

Gertler estis granda admiranto de Béla Bartók, kelkfoje ili koncertis kune. En repertuaro de Gertler havis ĉefan lokon verkoj de Bartók. Li havis edzinon, kiu naskis kelkfoje, krome ŝi estis pianisto, ili faris koncertojn kune. Gertler ricevis hungaran, germanan, francan kaj anglan premiojn.

Elektitaj disĉiploj
-------------------

* Joshua Epstein, Carola Nasdala, Hedwig Pirlet-Reiners, André Rieu, Rudolf Werthen

Fontoj
------

* hungarlingva teksto kun fotoj
* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 634770
* GND: 134384199
* LCCN: n85301173
* VIAF: 42027886
* ISNI: 0000 0001 0891 9327
* SUDOC: 161884539
* BNF: 13926964q
* MBA: baa41044-b721-4797-9801-2cbba59358b6
* BIBSYS: 7030303
* NKC: mzk2003189291
* BNE: XX4444823
 |
**Aladár SZOBOSZLAY** [soboslai] rumania hungara romkatolika pastro ekzekutita post la hungara revolucio de 1956. Li naskiĝis en Mehala la 25-an de januaro 1925 kaj estis ekzekutita en Temeŝvaro la 1-an de septembro 1958.

Kariero
-------

Aladár Szoboszlay estis konsakrita pastro en 1948 en Temeŝvaro, kaj ĝis 1952 li servis en Pecica. Je la fino de 1956 li ekkomencis verki la laboraĵon *Confederatio* pri rumana-hungara konfederacio kun centro de Arad kaj kune kun instruistino Klára Reusz kaj advokato Alexandru Fîntînaru li komencis la organizadon por realigado de la plano. La centro baldaŭ iĝis Miercurea Ciuc. Oni arestis ilin kaj en la proceso de Kluĵo el 56 akuzitoj 10 estis mortpafitaj la 1-an de septembro 1958 kaj la aliaj kondamnitaj al prizono. En 2010 la tribunalo de Kluĵo ili estis rehonorigitaj. La ekzekutitoj estas: Aladár Szoboszlay, barono József Huszár, Alexandru Fîntînaru, István Lukács, István Orbán, Imre Tamás, Dezső Tamás, István Béla Kónya, Árpád Ábrahám, Károly Orbán. Ilia tombo estas nekonata. El tiuj de kondamnitaj al malliberujo Elek Szörcsey mortis en prizono kaj la aliaj ricevis amnestion en 1964.

Fonto
-----

* Hungara vikipedio
* Listo kaj biografio de kondamnitoj
* Dokumentfilmo de Balázs Zágoni en 2005.
Panoramo de Ambato.
**Ambato** (plennome, **San Juan de Ambato**, t.e. *Sankta Johano de Ambato*) estas urbo situanta en la centra Anda valo de Ekvadoro. La urbo lokiĝas laŭborde de la rivero Ambato kaj piede de pluraj altaj montoj. Ĝi estas la ĉefurbo de la provinco Tungurahua. La urbo situas je alto de 2 577 metroj super la marnivelo. La 354 095 loĝantoj (2007) faras ĝin la naŭa plej loĝata urbo en la lando. En la hispana oni nomas la ambatanojn Ambateños.

La urbo estas (tute aŭ parte) detruita de tertremoj plurfoje, plej laste la 5-an de aŭgusto, 1949, kiam la urbo kaj ĝia katedralo preskaŭ ebeniĝis. Dum la du sekvaj jaroj oni rekonstruis la urbon, kaj en junio, 1950, oni inaŭguris la Festivalon de Fruktoj kaj Floroj, nun festata en februaro, por honori la eltenipovon de la travivintaj ambatanoj. Tiu festivalo nun estas unu el la plej gravaj en Ekvadoro, kaj "Urbo de Fruktoj kaj Floroj" fariĝis reklama kromnomo de Ambato.

Alia kromnomo estas "Lulilo de la Tri Johanoj", ĉar ĝi estis la naskiĝurbo de tri konataj ekvadoranoj: Juan Montalvo (eseisto), Juan León Mera (verkinto de la nacia himno de Ekvadoro), kaj Juan Benigno Vela, grava aktivulo en la ekvadora movado por nacia sendependiĝo.

Ambato estas konata pro sia produktado de fruktoj, feloj, manĝaĵoj, kaj teksaĵoj. Ĝi estas grava transporta centro, precipe por vojaĝantoj laŭ la Tut-Amerika Ŝoseo.

* Ambato (Ekvadoro) en la Vikimedia Komunejo (Multrimedaj datumoj)
* Kategorio Ambato (Ekvadoro) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 367170
* GND: 4338929-6
* LCCN: n82090448
* VIAF: 155615716
 |
| Kiel legi la taksonomionKiel legi la taksonomion**Geranio etflora** |
| --- |
|  |
|  |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Dukotiledonaj plantoj *Magnoliopsida* |
|
|
|
|
|
|
|
|
|
|
|
|
|
| Ordo: | Geranialoj *Geraniales* |
|
|
|
|
|
|
| Familio: | Geraniacoj *Geraniaceae* |
|
|
|
|
|
| Genro: | Geranio *Geranium* |
|
|
|
|
|
|
|
|
|
|

 |
| Dunomo |
| ***Geranium pusillum***L. |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Geranio etflora  |

 |
| v • d • r |

**Geranio etflora** (*Geranium pusillum L*) estas specio el familio Geraniacoj.

Priskribo
---------

Tiu ĉi herbeca planto atingas altecon de 10-30 centimetroj. Ĝi floras dufoje en la jaro, somere kaj aŭtune.

La tigo posedas tre mallongajn foje glandecajn harojn. Ĝi foje staras, foje kuŝas kaj disbranĉiĝas, ofte en du branĉoj.

La palmformaj folioj profunde dividiĝas en 5 aŭ 7 loboj.

La floroj lilak-koloraj, tre malgrandaj, entenas 10 stamenojn el kiuj nur kvin fekundas. La florado okzas el majo ĝis septembro.

Habitato
--------

Oni ĝin renkontas en rubejoj kaj rande de vojoj. Origininta el Eŭrazio, ĝi estas disvastiĝinta en tuta Eŭropo kaj en sudokcidenta Azio, de ebenaĵo ĝis subalpa etaĝo.  

Tigo kun haretoj parte glandozaj
Harozaj folioj
Floroj kun harozaj sepaloj

* Etflora geranio en la Vikimedia Komunejo (Multrimedaj datumoj)
* Kategorio Etflora geranio en la Vikimedia Komunejo (Multrimedaj datumoj)
* Etflora geranio en Vikispecioj (Kolekto pri ĉiuj vivantaj estuloj)



|  |  |
| --- | --- |
| Bibliotekoj | * PeEnEo: 776180
 |
*La informkesto donas falsajn informojn!*

**Endre Gádor,** laŭ hungarlingve kutima nomordo **Gádor Endre** estis hungara rektoro.

Endre Gádor  naskiĝis la 22-an de februaro 1921 en Budapeŝto, li mortis la 29-an de januaro 2005 en Budapeŝto.

Biografio
---------

Endre Gádor konatiĝis pri la ceramikaĵoj jam dum la mezlernejaj jaroj en ateliero de István Gádor. Li akiris diplomon en Hungara Belarta Altlernejo en 1946, plian (arthistorian) diplomon en Scienca Universitato Péter Pázmány en 1950. Liaj plej gravaj instruistoj estis (en la altlernejo) Béni Ferenczy kaj Zsigmond Kisfaludi Strobl, (en la universitato) Tibor Gerevich kaj István Genthon. Jam post la unua diplomo li eklaboris en la ĉefurba eduka centro. Liaj sekvaj laborejoj estis la ĉefurba galerio (1949-1953), inspektejo pri monumentoj (1953-1959), kultura ministerio (1959-1973). Li estis rektoro de la Industriarta Altlernejo inter 1973-1982. Libertempe li kreis skulptaĵojn kaj medalojn.

Fontoj
------

* hungarlingva biografio

Referencoj
----------

1. ↑

|  |  |
| --- | --- |
| Bibliotekoj | * PeEnEo: 621121
* VIAF: 30001750
* ISNI: 0000 0000 6158 5496
* NKC: xx0097285
 |
**Endre Gyulay** [djulai], laŭ hungarlingve kutima nomordo **Gyulay Endre** estas hungara pastro, profesoro, episkopo.

Endre Gyulay  naskiĝis la 17-an de septembro 1930 en Battonya.

Biografio
---------

Endre Gyulay frekventis gimnazion en Szeged, poste li lernis teologion inter 1948-1952 en altlernejo en Szeged. Li pastriĝis en 1951. Li komencis sian eklezian karieron en 1953 en Röszke kiel helpopastro, poste en Ásotthalom kaj Gyula. Liaj baldaŭaj ĉefaj postenoj kaj titoloj estis:

* pastro en 1960 en Domaszék, poste en Mezőhegyes
* profesoro en 1972 en eklezia altlernejo
* pastro en Szeged en 1983
* episkopo en Szeged en 1987.

En 2006 li emeritiĝis. En 2010 aperis dokumento, laŭ kiu li kunlaboris kun la komunista sekreta servo, sed la episkopo neis ĝin. Lia slogano estis: SURREXIT... NOLITE TIMERE.

Elektitaj publikaĵoj
--------------------

* ’’Jézus feléd is nyújtja kezét’’ (2008)
* ’’Imaéletünk és szentségeink’’ (2011)

Fontoj
------

* hungarlingva biografio kun foto

* Kategorio Endre Gyulay en la Vikimedia Komunejo (Multrimedaj datumoj)
**BOR** (*Безпилотные Орбитальные Ракетопланы* - Senpilota Orbita Raketoplano) estis la nomo de diversaj testaj aviadiloj, per kiuj la sovetaj kosmoesploristoj kolektis spertojn por evoluigo de soveta kosmopramo Buran.

La soveta militara-industria komplekso iniciatis en 1973 kosmoprogramon por testi varmeg-rezistajn kahelojn kaj esplori ĝeneralajn aerodinamikajn strukturojn por kosmovojaĝo.

BOR-1, -2 kaj -3
----------------

Tiuj glisiloj estis testmodeloj en suborbita flugo.

BOR-4
-----

BOR-4 havis moveblajn flugilojn, mason de 1450 kg, longon de ĉ. 2,5 m kaj enverguron de ĉ. 1,5 m. La lanĉo okazis per Kosmos-3M-RB5 (K65-RB5). Dum la testflugoj, oni atingis 100 km kaj rapidon de maĥo 3 - 25. La surteriĝo (pli precize surakviĝo) okazis ĉiam kontrolite.

* BOR-4 404 (Kosmos 1374) 3-an de junio 1982, surakviĝo en la Hindia Oceano
* BOR-4 405 (Kosmos 1445) 15-an de marto 1983, surakviĝo en la Hindia Oceano
* BOR-4 406 (Kosmos 1517) 27-an de decembro 1983, surakviĝo en Nigra maro
* BOR-4 407 (Kosmos 1614) 19. Dezember 1984, surakviĝo en Nigra maro

Eksteraj ligiloj
----------------

* BOR (kosmopramo) en la Vikimedia Komunejo (Multrimedaj datumoj)

* BOR-4(angle)
* proprecoj de BOR-4 (Kosmos 1445) (germane)[*rompita ligilo*]
**Ambanja** estas urba komunumo de Madagaskaro. Ĝi disponas flughavenon, kiu estas uzata nur por internaj flugoj. La urbo situas proksimume 500 kilometrojn norde de Antananarivo, kaj 220 kilometrojn el Antsiranana (la vojaĝo daŭras averaĝe kvar horojn).

Geografio
---------

La urbo estas trafluata de la granda rivero Sambirano. Ekde 1990, la rivero estas serioze poluciita pro tio, ke la loĝantoj reĵetas siajn rubojn en ĝin. La terenoj ĉirkaŭ Ambanja restas riĉaj kaj fruktodonaj : ekzistas kampoj por kakao, kafo, bananoj, vanilo, pipro, rizo kaj tapioko. La lastaj kultiveblaj terenoj emas malaperi pro kreskanta urbareo.

Demografio
----------

La loĝantaro de Ambanja plukreskas pro la alveno de elmigruloj el centra kaj suda Madagaskaro. La urbo situas je la krucvojo inter pluraj tre turistaj insuloj, ekzemple Nosy Be, kaj la grandaj urboj de la insulo.

Vidu ankaŭ
----------

* Listo de urboj de Madagaskaro


|  |  |
| --- | --- |
| Bibliotekoj | * PeEnEo: 221217
* LCCN: n92100431
* VIAF: 149069225
* SUDOC: 050593447
* BNF: 126513802
 |
**Aladár Vidacs** [vidaĉ], laŭ hungarlingve kutima nomordo **Vidacs Aladár** estis hungara geologo.

Aladár Vidacs  naskiĝis la 4-an de julio 1909 en Pécs, li mortis la 17-an de februaro 1966 en Budapeŝto.

Biografio
---------

Aladár Vidacs frekventis bazlernejon kaj gimnazion en Szeged, poste li akiris pedagogian bakalaŭron en Scienca Universitato Ferenc József en 1932, en la sekva jaro li doktoriĝis. Post siaj studoj li laboris en la geologia universitata instituto en Szeged apud Zsigmond Szentpétery (geologo). Lia debuta esplorado okazis en Malgranda Fatro. En 1935 li ekinstruis en gimnazio de Makó. Pro la malalta pedagogia salajro li okupiĝis ankaŭ pri kreo de sciencaj filmoj. En 1940 li ekhavis postenon en ministerio pri religio kaj eduko. Post la 2-a mondmilito li establis filman instituton, poste li estis institutestro. En 1948 li revenis al la geologio, komence li laboris en koncerna muzeo, poste en la tutlanda geologia instituto. Ekde 1956 li gvidis la esploradojn en Mátra. En 1966 li kandidatiĝis antaŭ la Hungara Scienca Akademio.

Elektitaj kontribuoj
--------------------

* *Adatok a Kis-Fátra gránitmagvának ismeretéhez* (1931)
* *A film és a népművelés* (1944)
* *Structure and Mineral-association of the veins of the mine of Gyöngyösoroszi* (1957)
* *Ähnlichkeiten der Erzgänge von Gyöngyösoroszi und Banska Stiavnica (Schemnitz)* (1961)

Fontoj
------

* hungarlingva biografio kun foto
* hungarlingva biografio kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Občina Sevnica sur la mapo de Slovenujo
**Občina Sevnica** estas unu el 212 municipoj en Slovenujo. Ĝi situas la regiono de Posavska. La komunumo konsistas el 115 asentamientos, kovrante tutan areon de 272.2 km². Komence de 2017 loĝis 17,469 loĝantoj. La centro administrativo de la komunumo estas la urbo Sevnica.

La municipo Sevnica

Komunumoj
---------

La komunumo konsistas el la sekvaj 115 vilagoj:

Apnenik pri Boštanju, Arto, Birna vas, Blanca, Boštanj, Breg, Brezovo, Budna vas, Cerovec, Dedna Gora, Dolenji Boštanj, Dolnje Brezovo, Dolnje Impolje, Dolnje Orle, Drožanje, Drušče, Čanje, Čelovnik, Češnjice, Gabrijele, Gabrje, Gornje Brezovo, Gornje Impolje, Gornje Orle, Goveji Dol, Hinje, Hudo Brezje, Jablanica, Jelovec, Jeperjek, Kal pri Krmelju, Kamenica, Kaplja vas, Kladje nad Blanco, Kladje pri Krmelju, Koludrje, Kompolje, Konjsko, Krajna Brda, Križ, Krmelj, Krsinji Vrh, Laze pri Boštanju, Ledina, Leskovec v Podborštu, Log, Loka pri Zidanem Mostu, Lončarjev Dol, Lukovec, Mala Hubajnica, Malkovec, Marendol, Metni Vrh, Mrtovec, Mrzla Planina, Novi Grad, Okroglice, Orehovo, Orešje nad Sevnico, Osredek pri Hubajnici, Osredek pri Krmelju, Otavnik, Pavla vas, Pečje, Pijavice, Podboršt, Podgorica, Podgorje ob Sevnični, Podvrh, Poklek nad Blanco, Polje pri Tržišču, Ponikve pri Studencu, Preska, Prešna Loka, Primož, Radež, Radna, Račica, Razbor, Rogačice, Rovišče pri Studencu, Selce nad Blanco, **Sevnica**, Skrovnik, Slančji Vrh, Slap, Spodnje Mladetiče, Spodnje Vodale, Srednik, Stržišče, Studenec, Svinjsko, Šentjanž, Šentjur na Polju, Škovec, Šmarčna, Štajngrob, Telče, Telčice, Trnovec, Trščina, Tržišče, Velika Hubajnica, Veliki Cirnik, Vranje, Vrh pri Boštanju, Vrhek, Zabukovje nad Sevnico, Zavratec, Zgornje Mladetiče, Zgornje Vodale, Znojile pri Studencu, Žigrski Vrh, Žirovnica, Žurkov Dol.

Loko, priskribo
---------------

La municipo fluas tra la rivero, proksimume direkte de okcidento oriente, la rivero Sava, kie la rivero Mirna fluas el la urbo Sevnica. La alteco en la municipo estas proksimume 170 m super la Sava Rivero, ĝis proksimume 980 m en montaj areoj (Monto Veliko Kozje en la nordokcidento kun alteco de 986 m super marnivelo).

La valo de ĉi tiuj riveroj kondukas la ĉefajn vojojn. Paralele kun ili la fervoja linio.

Sur la Sava Rivero estas konstruitaj du hidroelektra plantoj.

Občina Sevnica estas najbara kun la sekvaj municipoj: norde de Laško kaj Šentjur, oriente de Krško, sude de Škocjan, al la sudokcidento de Mokronog-Trebelno kaj Šentrupert kaj okcidente de Litija kaj Radeče.
**Občina Vrhnika** 
**Občina Vrhnika** estas unu el 212 municipoj de Slovenujo. Ĝi situas en la Regiono Osrednjeslovenska. La municipo konsistas el 26 komunumoj kaj ĝia tuta areo estas 126,3 km². Komence de 2018, ĝi havis 16978 loĝantojn. Administra centro de la municipo estas la vilaĝo Vrhnika.

Komunumoj
---------

La municipo konsistas el 26 vilaĝoj: 

Bevke, Bistra, Blatna Brezovica, Drenov Grič, Jamnik, Jerinov Grič, Kurja vas, Lesno Brdo, Mala Ligojna, Marinčev Grič, Mirke, Mizni Dol, Padež, Podlipa, Pokojišče, Prezid, Sinja Gorica, Smrečje, Stara Vrhnika, Strmica, Trčkov Grič, Velika Ligojna, Verd, **Vrhnika**, Zaplana, Zavrh pri Borovnici.

Loko, priskribo
---------------

Občina situas ĉirkaŭ 20 km sudokcidente de Ljubljana. La aŭtovojo Al1 kuras de Ljubljana al la Adriático Maro al Koper.


Ĉirkaŭ **Vrhnika**|  | Občina Dobrova-Polhov Gradec, Občina Horjul |  |
| Občina Logatec | Vrhnika | Občina Log-Dragomer, Občina Brezovica, Občina Borovnica |
|  | Občina Cerknica |  |

Najbaraj municipoj estas: Občina Dobrova-Polhov Gradec kaj Občina Horjul en la nordo, Občina Log-Dragomer, Občina Brezovica kaj Občina Borovnica en la oriento, Občina Cerknica en la sudo kaj Občina Logatec en la okcidento.
**Občina Starše** estas unu el 212 municipoj en Slovenio. Ĝi situas en la Regiono Podravska. La konsistas el 8 komunumoj kovrante areon de 34 km². Komence de 2018 tie loĝis 3973 homoj. Administra centro de la municipo estas la vilaĝo Starše.

Občina Starše

Loko, priskribo
---------------

La municipo situas sur la teritorio de Dravsko polje, en la malaltaj teroj de la rivero Drava. La alteco estas ĉirkaŭ 250 m super marnivelo. La Drava Rivero kuras laŭ la nordorienta bordo.

Hidroelektra centralo estas konstruita proksime al la vilaĝo de Zlatoličje. La akvo estas nutrata de akvokanalo de la akvobaraĵo sur la Rivero Drava proksime al Mariboro.

De la nordokcidento al la sudoriento, la aŭtovojo A4 / E59 intersekcas. Urbo Maribor - la centro de la regiono estas ĉirkaŭ 15 km.

La apudaj municipoj estas:

Občina Duplek en la nordoriento, Urba municipo de Ptuj en la oriento, Občina Hajdina sudoriente, Občina Kidričevo en la sudo, Občina Rače-Fram sudokcidento, Občina Miklavž na Dravskem Polju kaj Urba municipo Maribor en la nordokcidento.


Ĉirkaŭ **Občina Starše**| Miklavž na Dravskem Polju, Maribor |  | Duplek |
|  | Občina Starše | Ptuj |
| Rače-Fram | Kidričevo | Hajdina |

Komunumoj
---------

La municipo konsistas el la sekvaj 8 vilaĝoj:

Brunšvik, Loka, Marjeta na Dravskem polju, Prepolje, Rošnja, **Starše**, Trniče, Zlatoličje.

Referencoj
----------

*En tiu ĉi artikolo estas uzita traduko de teksto el la artikolo Občina Starše en la slovena Vikipedio.* 

Statistikoj: 

Geografia loko:
**Občina Sežana** estas unu el 212 municipoj en Slovenujo. Ĝi situas en la Regiono Marborda-Karsta. La municipo enhavas 64 komunumojn kaj ĝia areo estas 217,4 km². Komence de 2018 tie loĝis 13276 homoj. La administra centro estas la urbo Sežana.

Loko, priskribo
---------------

Občina Sežana
Občina a beeline for de Koper ĉirkaŭ 22 km al la nordoriento. De Ljubljano tiam sudokcidento ĉirkaŭ 63 km for. En la suda parto de la teritorio, trapasas la aŭtovojo A3, kiu iras okcidenten al Italio.

La apudaj municipoj estas:

Občina Komen en la nordo, Občina Vipava la nordoriento, Občina Divača en la Oriento, Občina Hrpelje-Kozina en la sudo. Okcidente estas la ŝtata limo kun Italujo.


Ĉirkaŭ **Občina Sežana**|  | Komen |  Vipava |
| Italujo | Občina Sežana |  Divača |
|  |  Hrpelje-Kozina |  |

Komunumoj
---------

La municipo konsistas el la sekvaj 64 vilaĝoj:

Avber, Bogo, Brestovica pri Povirju, Brje pri Koprivi, Dane pri Sežani, Dobravlje, Dol pri Vogljah, Dolenje, Dutovlje, Filipčje Brdo, Godnje, Gorenje pri Divači, Gradišče pri Štjaku, Gradnje, Grahovo Brdo, Griže, Hribi, Jakovce, Kazlje, Kopriva, Kosovelje, Krajna vas, Kregolišče, Kreplje, Križ, Krtinovica, Lipica, Lokev, Mahniči, Majcni, Merče, Nova vas, Orlek, Plešivica, Pliskovica, Podbreže, Poljane pri Štjaku, Ponikve, Povir, Prelože pri Lokvi, Pristava, Raša, Ravnje, Razguri, Sela, Selo, Senadolice, **Sežana**, Skopo, Stomaž, Šepulje, Šmarje pri Sežani, Štjak, Štorje, Tabor, Tomaj, Tublje pri Komnu, Utovlje, Veliki Dol, Veliko Polje, Voglje, Vrabče, Vrhovlje, Žirje

Referencoj
----------

*En tiu ĉi artikolo estas uzita traduko de teksto el la artikolo Občina Sežana en la slovena Vikipedio.* 

Statistikoj: 

Geografia loko:
Cayetano Redondo
**Cayetano REDONDO ACEÑA** (elp. *Kajetano Redondo Aθenja*) (naskiĝis en 1888 en Segovio, mortpafita en 1940 en Madrido) estis hispana ĵurnalisto kaj politikisto. Li estis aktiva esperantisto.

Cayetano Redondo estis prezidanto de la Nacia Federacio de la Socialista Junularo de Hispanio en 1918. Li laboris kiel tipografo kaj estis direktoro de kelkaj socialistaj ĵurnaloj, inter kiuj la oficiala *El Socialista* (La Socialisto), dum 15 jaroj.

En 1931 li estis elektita konsilanto de la Urbestraro de Madrido, en la famaj balotadoj kiuj alportis la respublikon, kaj poste estis vicurbestro. En tiu sama jaro li estis elektita deputito en la Hispana Parlamento reprezentante la Socialistan Partion (Konstituciantaj Kortesoj, 1931-1933), kune kun du aliaj esperantistoj Francisco Azorín Izquierdo kaj Rodrigo Almada.

Cayetano Redondo prezidis la solenan malfermon de la 9-a Hispana Esperanto-kongreso okazinta en Madrido en 1932. Li ankaŭ partoprenis kiel esperantista preleganto en serio da prelegoj organizitaj en la Madrida Ateneo.

Dum la intercivitana hispana milito li estis Urbestro de Madrido, de novembro de 1936 ĝis majo de 1937, dum la tempo pli severa de la defendo de Madrido, post la translokiĝo de la registaro al Valencio. Poste li deĵoris en pluraj politikaj postenoj, interalie kiel membro de la Provinca Deputitejo de Madrido.

Arestita je la militfino, fare de la reĝimo de la diktatoro Francisco Franco, li estis mortpafita ĉe la muroj de la Almudena tombejo de la hispana ĉefurbo, je la 21-a de majo de 1940.

Dum longa tempo forgesita, tamen ekde la komenco de la 21-a jarcento strato en la nova kvartalo Sanĉinaro de Madrido portas lian nomon.

Eksteraj ligiloj
----------------

* Kategorio Cayetano Redondo en la Vikimedia Komunejo (Multrimedaj datumoj)

* *Cayetano Redondo Aceña,* nia *urbestro*, artikolo de Antonio Marco kaj Toño del Barrio, aperinta en *Boletín,* n-ro 359, januaro-februaro 2003.


|  |  |
| --- | --- |
| Bibliotekoj | * PeEnEo: 30481
 |
**Hopelchén** estas unu el la 11 komunumoj de la meksika subŝtato Campeche, kiu situas sur la duoninsulo Jukatano en la centro-orienta parto de Meksiko (ofte oni diras ke temas pri la suda parto de Meksiko, sed laŭ la latidudo, la komunumo situas je preskaŭ sama nivelo kiel la ĉefurbo de Meksiko)

La ĉefurbo de la komunumo ankaŭ nomiĝas **Hopelchén**. La kodnumero de la komunumo laŭ la INEGI, do laŭ la nacia geografia instituto estas 04006.

Geografio
---------

La komunumo havis en 2005 (lasta popolnombrado de la INEGI) 34687 loĝantojn. El tiuj estis 17711 viroj kaj 16976 virinoj. La komunumo havas surfacon de 7460,27 km². La meza alteco (de la ĉefurbo) estas 175 metroj super la marnivelo.

Sociogeografio
--------------

En la jaro 1995 en la komunumo vivis 35230 personoj, pli aĝaj ol 5 jaroj. El tiuj 19291 personoj sciis paroli indiĝenan lingvon. Tio signifas ke 54,76 % de la loĝantaro en la koncerna jaro sciis paroli indiĝenan lingvon. La plej multaj el ili parolas la jukatanan majaan lingvon (memnomigo: Màaya t'àan (Mayathan).

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Hopelchén Arkivigite je 2012-04-03 per la retarkivo Wayback Machine en *Enciclopedia de los Municipios de México* (hispane)
**Hontangas** estas vilaĝo kaj municipo, en la provinco Burgoso, regiono Kastilio kaj Leono, Hispanio. Ĝi apartenas al la distrikto Ribera del Duero, en la jurisdikcio de Aranda de Duero.

Geografio
---------

Ĝi situas en la sudokcidento de la provinco, je 100 km de la provinca ĉefurbo kaj je 15 km de Aranda de Duero. Ĝi havas areon de 12,22 km² kun 91 enloĝantoj (2021).

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Aktualo
-------

Tradiciaj enspezofontoj estis agrikulturo (cerealoj, vitejoj), kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejo (kies fasado aperas en la municipa blazono) kaj la ermitejo.

Legendo
-------

La legendo pri la "Virgulino de la Kaverno" estas tre pekuliara. Oni rakontas, ke terlaboristoj de la najbara vilaĝo (Adrada de Haza), malkovris la bildon en kaverno proksime de la vilaĝo. Ili intencis kunporti ĝin al la vilaĝo intence konstrui sanktejon. Sed laŭ la legendo, kiam la terlaboristoj intencis meti ĝin sur la bovĉaron, la bovoj ne volis ekiri kaj post multa kaj vana klopodado la figuro restis en la sama loko kie ili trovis ĝin. Tiamaniere ili decidis konstrui la ermitejon honore al la "Virgulino de la Kaverno". La fervoruloj kiuj tien pilgrimis por admiri ĝin estis la unuaj loĝantoj de la vilaĝo Hontangas. Simila legendo ekzistas en multaj lokoj de Iberio.

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 269507
 |
Koordinatoj: 47° 59′ 05″ N 3° 10′ 49″ O﻿ / ﻿47.98472 °N, 3.18028 °O﻿ / 47.98472; 3.18028 (mapo)

**Cudot** estas franca komunumo lokita en la departemento Yonne kaj en la regiono Burgonjo. Ĝi havis 273 loĝantojn laŭ censo plenumita en 1999.

Geografio
---------

Cudot etendiĝas sur 19.11 km², kaj havis 273 loĝantojn laŭ la lasta oficiala censo, tiel ke la loka loĝdenso estas 14 homoj po kvadrata kilometro. La komunumo situas en Yonne, en la nordokcidenta parto de Burgonjo.

Historio
--------

La departemento Yonne estis oficiale kreita la 4-an de marto 1790 dum la franca revolucio. 

Okaze de la municipa baloto de 2008 venkis en la komunumo S-ro Gérard Vergnaud, kiu do fariĝis la loka urbestro.

Administrado
------------

Cudot apartenas al la kantono de Saint-Julien-du-Sault, kies ĉefurbo estas Saint-Julien-du-Sault. Tiu kantono mem estas parto de la arondismento de Sens, unu el la tri arondismentoj de la departemento Yonne.

Vidu ankaŭ
----------

* Komunumoj de Yonne
* Kantono de Saint-Julien-du-Sault

Eksteraj ligiloj
----------------

* france Oficiala retejo de Cudot
**Philippe de VITRY** (naskiĝis la 31-an de oktobro, 1291, mortis la 9-an de junio, 1361) estis franca komponisto, muzikteoriisto kaj poeto. Li estis la difina muzikteoriisto de la frua *ars nova*, kaj eminenta, kreema, kaj influhava komponisto.

Li naskiĝis en Parizo. Biografiaj detaloj pri lia vivo estas plenaj de mankoj, sed oni scias, ke li studis ĉe la Sorbonne. Poste li fariĝis eminenta figuro en la kortegoj de Karlo la 4-a, Filipo la 6-a, kaj Johano la 2-a, kaj servis kiel sekretario kaj konsilanto. Li estis kaj diplomato kaj soldato, kaj oni scias, ke li servis ĉe la sieĝo de Aiguillon en 1346. En 1351 li fariĝis la episkopo de Meaux, oriente de Parizo. Li mortis en Parizo.

Vitry estas fama en muzikhistorio precipe pro tio, ke li verkis la Ars Nova (1322), traktaton pri muziko, kiu donis sian nomon al la muziko de la tuta epoko. Liaj kontribuoj al notacio, aparte notacio de ritmo, estis speciale gravaj, kaj ebligis la liberan
kaj tre kompleksan muzikon de la sekvantaj cent jaroj. En kelkaj flankoj la moderna sistemo de ritma notacio komenciĝis ĉe Vitry, kiu sin liberigis de la pli malnova ideo de la ritmaj modaloj, ŝablonoj ripetataj sen unuopa ennotigo.

Vitry verkis francajn kantojn kaj motetojn, sed nur la motetoj transvivis. Malsimile al la muziko de multaj el liaj samtempuloj, ĉiu moteto estas frape individua, esploranta unikan strukturan ideon. Vitry ankaŭ iniciatis la koncepton de izoritmo
(izoritma linio estas tia, kia havas ripetajn ŝablonojn de ritmoj kaj tonaltoj,
sed kies ŝablonoj nur parte koincidas kaj ne interrespondas — ekzemple linio de tri dek sinsekvaj notoj povus enhavi kvin ripetojn de sesnota melodio, kaj ses ripetojn de kvinnota ritmo).

Li estis vaste agnoskata kiel la plej granda muzikisto en sia tempo, kaj eĉ Petrarko skribis ardan laŭdon pri li: "...li estas la granda filozofo kaj verocelanto de nia epoko."

* Kategorio Philippe de Vitry en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 36202
* GND: 118805517
* LCCN: n85205418
* VIAF: 10035697
* ISNI: 0000 0001 1593 5878
* LIBRIS: 266426
* SUDOC: 027070581
* BNF: 13925246m
* MBA: c7afae27-844a-4361-854b-0afe20218639
* NLA: 35726387
* BIBSYS: 5025458
* NKC: xx0025202
* ICCU: SBLV286124
* BNE: XX1724557
 |
**Erzsébet Kürthy** [erĵEbet kurti], laŭ hungarlingve kutima nomordo **Kürthy Erzsébet** estis hungara kaj germana filma aktoro. Ŝia nomo eksterlande estis **Ellen Kürti**.

Erzsébet Kürthy naskiĝis la 28-an de junio 1903 en Budapeŝto, ŝi mortis la 1-an de septembro 1930? en Germanio.

Biografio
---------

Erzsébet Kürthy post lernado finis privatan dancakademion de Emília Nirschy, poste ŝi rolis en kelkaj mutaj filmoj sub pseŭdonimo *Alice Pickford.* En la aĝo de 19 ŝi translokiĝis al Munkeno, kie ŝi ricevis eĉ filmajn ĉefrolojn. Baldaŭ ŝi iris al Berlino, kie ŝi ricevis filmajn rolojn ĝis fino de la muta filmepoko. Supozeble ŝia voĉo ne estis konvena, tial ŝi ne havis rolojn. Supozeble ŝi mortigis sin en 1930, nur estas fakto, ke ŝi plene malaperis.

Ŝiaj filmaj roloj (elekto)
--------------------------

* *A levágott kéz* (ŝia debuta filmo, 1920)
* *Veszélyben a pokol* (1921)
* *Um Liebe und Thron* (1922)
* *Das deutsche Mutterherz* (1926) - kelnerino
* *Liebe und Diebe* (ŝia lasta filmo, 1928)

Fontoj
------

* hungarlingva biografio
* 
*

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 738638
* GND: 106177368X
* VIAF: 311655191
 |



* Portalo pri Biografio
* Portalo pri Filmo
**Cucalón** [kukaLON] estas vilaĝo kaj municipo de la provinco Teruelo (nordorienta Hispanio), nome en la nordo de la nordokcidenta komarko Jiloca [ĥiLOka], kies komarka ĉefurbo estas Calamocha, lime kun la provinco Zaragozo.

Geografio
---------

Ĝi estas je 98 km de Teruelo, provinca ĉefurbo, norde de Ferreruela de Huerva kaj sude de Villahermosa del Campo. Nordoriente estas Lanzuela. 

La urba kerno estas sur 1 034 msm, pro kio estas malvarma klimato.

Historio
--------

La zono venis al posedo de kristanoj post la venko de Alfonso la 1-a la Batalema. En 1248 ĝi sendependiĝis disde Daroca. 

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Cucalón kie oni malaltiĝis ĝis nunaj 82 loĝantoj.

Aktualo
-------

Bazo de ekonomio estas agrikulturo (cerealoj), forstado (kverkoj kaj pinoj) kaj brutobredado. Nune rura turismo.

Estas altiraĵoj en la urbo, nome la preĝejo kun svelta mudeĥara turo, ermitejoj, muelejoj, kolombejoj, arkeologiaj kuŝejoj kaj piedirado tra proksimaj naturaj lokoj kiel ĉe la rivero Huerva ktp.

Vidu ankaŭ
----------

* Municipoj de la provinco Teruelo

Notoj
-----

Eksteraj ligiloj
----------------

* Cucalón en komarko Jiloca (el Retarkivo 20110708180040)


|  |  |
| --- | --- |
| Bibliotekoj | * PeEnEo: 800987
 |
**Erzsébet Illés** [erĵEbet ilEŝ], laŭ hungarlingve kutima nomordo **Illés Erzsébet** estas hungara astronomo, altlerneja instruisto. Ŝia edzo estas Iván Almár ekde 1959.

Asteroido pri Erzsébet Illés videbla ĉe la malsupra rando (supozeble punkto foje videbla, foje ne, sed pri tio silentas priskribo de la foto).

Biografio
---------

Erzsébet Illés maturiĝis en gimnazio en sia naskiĝurbo, poste ŝi akiris pedagogian diplomon pri matematiko kaj fiziko en Scienca Universitato Loránd Eötvös en 1959. Pli frue jam 1958 ŝi aliĝis al grupo, kiu komencis okupiĝi pri kosmonaŭtiko. Post la diplomo ŝi laboris en la akademia astronomia esplora instituto ĝis la emeritiĝo, sed ankaŭ poste ŝi partoprenas el la laboro. Ŝi kandidatiĝis en 1994 kaj doktoriĝis en 2005. Ŝi instruis en la universitato inter 1997-2005. Ŝi ricevis premiojn en 2016 kaj 2017.

Elektitaj artikoloj
-------------------

* *A Föld-típusú bolygók légköre* (1978)
* *A semleges-felsőlégköri modellekről: A Föld, a Vénusz és a Mars* (1986)
* *Bolygótestek tektonikája* (1995)
* *Bolygótestek a Naprendszerben* (2004)

Maemorigiloj
------------

* asteroido 191857 Illéserzsébet, malkovrita pli frue fare de hungaraj astronomoj, estis nomita laŭ honoro de Erzsébet Illés en 2011.

Fontoj
------

* hungarlingva biografio

Referencoj
----------


* Kategorio Erzsébet Illés en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 670491
* ORCID: 0000-0002-2901-9616
* RID: I-3926-2014
 |
**Mihály Péchy** [mihAj pEĉi], laŭ hungarlingve kutima nomordo **Péchy Mihály** estis hungara armea inĝeniero kaj oficiro, arkitekto.

Mihály Péchy  naskiĝis en 1755 en Álmosd ? (Hungara reĝlando), li mortis la 19-an de februaro 1819 en Fejérszék (Transilvanio, Habsburga Imperio, nuntempa Fersig en Rumanio).

Biografio
---------

Mihály Péchy frekventis kolegion en Debrecen, poste li akiris diplomon en armea akademio de Vieno, sed li lernis ankaŭ en Akademio de Belartoj de Vieno. Post siaj studoj li estis armea inĝeniero-oficiro. En 1788 li batalis kontraŭ la turkoj kiel ĉefleŭtenanto. Li estis du jarojn militkaptito en Konstantinopolo. En 1809 li partoprenis en defendo de fortikaĵo de Győr kontraŭ la francoj. Kelkfoje li planadis ankaŭ civilajn konstruaĵojn. En 1815 li pensiuliĝis kiel kolonelo. Li neniam edziĝis.

Elektitaj arkitektaĵoj
----------------------

* Kalvinana kirkego (Debrecen) (1805 – 1821)
* nova alo de kolegio en Debrecen (1804 – 1818)

Memorigiloj
-----------

* fakgimnazio en Debrecen portas la nomon Péchy Mihály

Fontoj
------

* hungarlingva biografio
* hungarlingva biografio
* 


* Kategorio Mihály Péchy en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 615095
* VIAF: 96585009
* ULAN: 500122531
 |
|  |  |
| --- | --- |
|  | Por aliaj signifoj, bv. rigardi la apartigilan paĝon: Les Ormes |

Koordinatoj: 47° 50′ 57″ N 3° 15′ 59″ O﻿ / ﻿47.84917 °N, 3.26639 °O﻿ / 47.84917; 3.26639 (mapo)

**Les Ormes** estas franca komunumo lokita en la departemento Yonne kaj en la regiono Burgonjo. Ĝi havis 256 loĝantojn laŭ censo plenumita en 2006.

Geografio
---------

Les Ormes etendiĝas sur 8.55 km², kaj havis 256 loĝantojn laŭ la lasta oficiala censo, tiel ke la loka loĝdenso estas 30 homoj po kvadrata kilometro. La komunumo situas en Yonne, en la nordokcidenta parto de Burgonjo.

Historio
--------

La departemento Yonne estis oficiale kreita la 4-an de marto 1790 dum la franca revolucio. 

Okaze de la municipa baloto de 2008 venkis en la komunumo S-ino Annie Vivier, kiu do fariĝis la loka urbestro.

Administrado
------------

Les Ormes apartenas al la kantono de Aillant-sur-Tholon, kies ĉefurbo estas Aillant-sur-Tholon. Tiu kantono mem estas parto de la arondismento de Auxerre, unu el la tri arondismentoj de la departemento Yonne.

Vidu ankaŭ
----------

* Komunumoj de Yonne
* Kantono de Aillant-sur-Tholon

Eksteraj ligiloj
----------------

* france Oficiala retejo de Les Ormes Arkivigite je 2011-09-26 per la retarkivo Wayback Machine
|  |  |
| --- | --- |
|  | Tiu ĉi artikolo klarigas pri la eksplodaĵo grenado. Vidu ankaŭ la artikolon pri la lando Grenado, pri la mineralo grenato, kaj pri la frukto granato. La frukto ankaŭ inspiris la heraldikan formon "granato". |

**Grenado** estas - origine rondeca - ujo plenigata per eksplodigebla substanco, en la origina grandeco kaj formo komparebla al la frukto granato, uzata kiel armilo en armeaj bataloj. De la frukta nomo devenas la armila nomo. Origine temis pri ujo plenigata per nigra pulvo, kiun soldato aktivigis per bruligo de eksplodiga ŝnuro aŭ per eltiro de eksplodiga mekanismo, kaj tuj poste permane ĵetis direkte al la loko kie eksplodu la armilo. En multaj armeoj ekestis specifa grupo de soldatoj specialigitaj pri tiu tasko - ili ricevis la nomon "grenadisto". Poste ankaŭ ekestis pafiloj por grenadoj, kaj tiujn ne plu permane ĵetatajn armilojn oni kutime nomas "artileriaj grenadoj". Nur en la 19-a jarcento la nomo de grenado limiĝis al pli etaj eksplodiloj kaj la pli grandaj ricevis la nomon bombo.

Ankaŭ por infanteriaj soldatoj konstruiĝis pli etaj, porteblaj grenadopafiloj.

* 60-centimetra grenado de la pafilo Thor60-centimetra grenado de la pafilo *Thor*
* permane ĵetenda grenado M-61permane ĵetenda grenado *M-61*
* grenado de la kontraŭtanka armilo PIATgrenado de la kontraŭtanka armilo *PIAT*
* infanteria pafila grenadoinfanteria pafila grenado

La uzo de kemiaj kaj biologiaj plenigaĵoj de grenadoj estas malpermesata fare de la internacia juro (Konvencioj de Ĝenevo, Konvencio pri Biologiaj Armiloj, Konvencio pri Kemiaj Armiloj), kaj same malpermesatas la uzo de eksplodigaj kaj bruligaj armiloj kun pezo de malpli ol 400 gramoj (Konvencio de Sankt-Peterburgo).

Permana reaktiva grenado (ankaŭ PRG, permana kontraŭtanka grenadĵetilo) estas senglita armilo, ĉe kiu estas por transporto de pafaĵo al celo uzita reaktiva movumo laŭ principo de leĝo de agado kaj reagado.

* Kategorio Grenado (eksplodaĵo) en la Vikimedia Komunejo (Multrimedaj datumoj)
**Mazaleón** [mazaleON] (*Massalió* en kataluna) estas vilaĝo kaj municipo de la provinco Teruelo (nordorienta Hispanio), nome en la nordokcidento de la nordorienta komarko *Matarraña*, kies administracia ĉefurbo estas Valderrobres. La loknomo *Mazaleón* devenas de la araba منزل الاعين MANZIL AL-A‘AYUN, tradukebla kiel: "gastejo de la fontoj".​ Tamen la popola etimologio konsideris ĝin kiel kunmetaĵo de "maza" (maleo) kaj "león" (leono); tiukadre la municipa blazono montras leonon kun maleo, ĉu serioze ĉu humure.

Geografio
---------

Fasado de la preĝejo.
Urbodomo.
Ĝi estas je 179 km de Teruelo, provinca ĉefurbo, sur 359 msm de altitudo.​ La municipa teritorio estas en la nordokcidento de la komarko; ĝi komunikas laŭ la regiona ŝoseo A-1412 kun apuda Maella norde Valdeltormo sude; krome sudoriente estas Calaceite, loko tre vizitata de artistoj. La loko estas ĉe la Iberia Sistemo.

La loko apartenas al la nomita Aragona Strio, kaj en la municipo la loka parolmaniero estas inter la variaĵoj klasitaj kiel dialektoj de la kataluna. Krome, la tuta loĝantaro regas kaj povas uzi la kastilian.

Historio
--------

Aperis proksime restaĵoj de setlejo eble antaŭ de iberoj. De la araba epoko restas la loknomo el arabaj vortoj. 

La konkero fare de kristanoj okazis en la 12-a jarcento. Prospero okazis inter la 16-a kaj 17-a jarcentoj kiam oni konstruis plej multe. La urbodomo estis konstruita en la 18-a jarcento.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Mazaleón kie oni malaltiĝis el 1 653 loĝantoj en 1930 ĝis nunaj 503 loĝantoj laŭlonge de la jarcento.

Ekonomio
--------

Bazo de ekonomio nun estas agrikulturo (olivarboj kaj migdalarboj) kaj ĉefe brutobredado (ŝafoj kaj porkoj) kaj sekva nutrindustrio. Nune gravas ankaŭ natura, kultura kaj rura turismo. Inter vidindaĵoj estas la preĝejo, la ermitejo, la urbodomo, arkeologia kuŝejo kaj naturaj lokoj.

Vidu ankaŭ
----------

* Municipoj de la provinco Teruelo

Notoj
-----

1. ↑   Giménez Resano, Gaudioso (1991). «Toponimia árabe de Aragón». *I curso sobre lengua y literatura en Aragón (Edad Media)*.

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 802004
* VIAF: 316734845
 |
En informadiko, la **datenkunpremo** (*datenkunpremado*, *datumkunpremo* aŭ *datumkunpremado*) estas la redukto (malpliigo) de la volumeno de trakteblaj datenoj por reprezenti difinita informon uzante malpli grandan kvanton da spaco. La fakto de datenkunpremo estas nomata «kunpremado», kaj la malo «malkunpremado».

La spaco kiun okupas kodita informo (datenoj, cifereca signalo ktp.) sen farita kunpremo estas la produkto inter la montrofrekvenco kaj la cifereca detaligeblo. Tial, ju pli da bitoj estas uzataj, des pli vasta estas la grando de la dosiero. Tamen, la detaligeblo venas farita de la cifereca sistemo per kiu oni laboras kaj oni ne povas ŝanĝi la nombron de bitoj laŭvole; pro tio, oni uzas la kunpremon por transsendi la saman kvanton da informo kiu okupus grandan detaligeblon per pli malgranda nombro de bitoj.

La datenkunpremo estas partikulara okazo de la kodigo, kies ĉefa karaktero estas ke la rezulta kodo estas pli malgranda ol tiu origina.

La datenkunpremo estas bazata fundamente en la serĉado de ripetoj en serioj de datumoj por posta stokado de la datumo kun la nombro de fojoj en kiuj ĝi ripetiĝis. Tiel, por ekzemplo, se en arkivo aperas sekvenco kiel "AAAAAA", okupanta 6 bitojn, tiu estus stokebla simple kiel "6A" kio okupas nur 2 bitojn, en algoritmo RLE (el anglalingva "run-length encoding").

Se paroli pri datenkunpremo gravas la du jenaj konceptoj:

1. **Redundo**: Datenoj kiuj estas ripetitaj aŭ antaŭvideblaj.
2. **Entropio**: La nova aŭ esenca informo kiu estas difinita kiel la diferenco inter la totala kvanto de datumo de mesaĝo kaj ties redundo.

Vidu ankaŭ
----------

* Datumo
* Datumbazo
* Komunikado
* Densigilo

* Kategorio Datenkunpremo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 707262
* LCCN: sh85035851
* NDL: 00942229
* NKC: ph121765
 |
**Andavías** [andaBIas] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Tierra del Pan, en la centro de la provinco.

Municipoj de la komarko Tierra de Alba en la centro de la provinco Zamoro.
Ĝia municipa teritorio estas formata de unusola loĝloko, okupas totalan areon de 18,18 km² kaj laŭ la demografia informo de la municipa censo fare de la INE en 2021, ĝi havis 135 loĝantojn. Ĝi perdis ĉirkaŭ 400 loĝantojn el la komenco de la 20-a jarcento pro la migrado el ruraj zonoj al urboj. Ĝi distas 17 km de Zamoro, provinca ĉefurbo. Ĝi limas kun Palacios del Pan, Montamarta, La Hiniesta kaj Zamora.

Estas atestaĵoj de prahistoria kaj romia loĝado; en Mezepoko okazis reloĝado. Plej frua mencio estas de 962. Ĝi apartenis al la Regno Leono kaj suferis pro la militoj kontraŭ Portugalio kaj pro la Milito de Hispana Sendependiĝo. Ĝi apartenis grandparte al la eklezia hierarkio de Zamoro kaj al aliaj nobeloj.

Tradiciaj enspezofontoj estis agrikulturo kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado). Lastatempe ĉefe servoj kiel dormurbo.

Vidu ankaŭ
----------

* Municipoj de Provinco Zamoro

Notoj
-----


|  |  |
| --- | --- |
| Bibliotekoj | * PeEnEo: 756355
 |
**Datumstrukturo** estas programpeco, ebliganta konservi kaj prilabori aron da samtipaj aŭ logike interrilataj datumoj en komputil(ar)o. Por aldono, forigo, atingo aŭ ŝanĝado de la komponantaj datumoj la datumstrukturo disponigas aron da funkcioj aŭ operacioj.

Internacie la terminoj respondaj al la angla *data structure* povas havi plurajn parencajn, tamen ja malsamajn signifojn, interalie:

1. Abstrakta datumtipo
2. Konkreta realigo de iu abstrakta datumtipo (rekomendinda signifo)
3. Ekzemplero de malsimpla datumo, ekz-e iu individua ligillisto.

Kroma komplikaĵo estas la tradicia misuzo de la tre ĝenerala vorto angle *structure* por la speciala nocio rikordo en C kaj ties posteuloj.

Datumstrukturojn oni konstruas el bazaj datumtipoj kaj iliaj operacioj en la uzata programlingvo.

Multaj gravaj datumstrukturoj disponeblas en programlingvaj bibliotekoj aŭ estas enkonstruitaj en programlingvon mem. Ekz-e la datumstrukturo «hakettabelo» estas enkonstruita en la programlingvojn Lua, Perl, Python, Ruby, Tcl k.a.

La bazaj konstruaj blokoj por pliparto da datumstrukturoj inkludas masivajn tabelojn, rikordojn, referencojn.

Vidu ankaŭ
----------

* Arbo (datumstrukturo)

* Kategorio Datumstrukturo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 525691
* GND: 4011146-5
* LCCN: sh85035862
* BNF: 119313298
* NDL: 01167757
* NKC: ph119336
 |
***Golden Circle*** (esperante: *ora cirklo*) estas granda aŭstralia manĝaĵfabrikada kompanio, kies sidejo troviĝas en Brisbano, Kvinslando. La ĉefa fabriko estas ĉe Northgate, norda antaŭurbo de Brisbano. Ekde la 19-a de decembro 2008 *Golden Circle* estas posedata de Heinz.

Historio
--------

Komence, la kompanio traktis kaj enskatoligis ananasojn kaj produktis frukt-konfitaĵojn. Poste la produktado plivastiĝis kaj nun koncernas aliajn enskatoligitajn fruktojn kaj legomojn, sukojn, dolĉajn trinkaĵojn kaj bebonutraĵojn.

Efikadoj
--------

Aŭstraliaj bienistoj lilveras pli ol 180 gigagramojn da fruktoj kaj legomoj al la kompanio ĉiujare. La fruktaj rikoltaĵoj (ĉefe ananasoj) venas de la Sunbrila-Borda landinterno, Maryborough, Yeppoon kaj norda Kvinslando. Legomoj devenas ĉefe de Lockyer Valley, okcidente de Brisbano. Vegetaĵoj, kiuj ne kreskas en Kvinslando devenas el pli sudaj ŝtatoj.

Golden Circle funkciigas la plej grandan vaporŝelilon.

La nombro de dungitoj de *Golden Circle* varias sezone inter 700 kaj 1700.

Aldone al la ĉefa fabriko en Brisbane, *Golden Circle* posedas ankaŭ la fabrikon *Original Juice Co.* plant en Mill Park, ekstere de Melburno kaj pakejon de freŝaj fruktoj en Griffith, New South Wales. )

Produktoj
---------

*Golden Circle* fabrikas pli ol 800 produktojn inkluzive fruktosukoj, dolĉaj trinkaĵoj, konfitaĵoj, kaj bebonutraĵoj. Ananasproduktoj reprezentas nuntempe nur 20 % de la tuta produktado.

Oficejoj estas en ĉiu aŭstralia ŝtato kaj ankaŭ Nov-Zelando. Aŭstralio estas la ĉefa aĉetanta regiono por iliaj produktoj, sed ili ankaŭ eksportas al Nov-Zelando kaj aliaj Oceaniaj landoj.

Eksteraj ligiloj
----------------

* TTT-ejo de Golden Circle (angle)